# Амазонки

### от Уикипедия, свободната енциклопедия

Амазонките според древногръцката митология са войнствен народ, състоящ се само от жени, които живеели в Мала Азия и на брега на Азовско море. Амазонките прекарвали живота си във война и физически упражнения. В този мит са отразени смътни възпоминания за матриархата. Легендите разказват, че амазонките “употребявали” пленените мъже за създаване на потомство, а след това ги убивали, заедно с родените деца от мъжки пол. На тях им трябвали само дъщери, които да бъдат превърнати в кръвожадни воини. Победена в сражение амазонка била заветната цел на много герои от традиционните гръцки митове, скандинавските саги и руските приказки. От гръцките герои успех в единоборството с амазонките имали Ахил, който убил край стените на Троя предводителката на амазонките Пентесилея и Херакъл, който взел вълшебния пояс от друга тяхна царица - Хиполита. Това бил и един от 12-те му подвига. Амазонките не са само плод на мъжката фантазия. Племена на жени-войни са съществували и съществуват и днес. Едно от последните амазонски селища се намира в горите на остров Нова Гвинея. Обитателките много рядко се свързват с мъжете от съседното село, а след това убиват новородените си синове, за да живеят в изцяло женско общество.

Тази статия, свързана с древногръцката митология, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B0/%D0%BC/%D0%B0/%D0%90%D0%BC%D0%B0%D0%B7%D0%BE%D0%BD%D0%BA%D0%B8.html“.

Категории: Мъничета за древногръцка митология | Древногръцка митология

##### Views

- Статия
- Беседа
- Текуща версия

##### Търсене